סוכריות יין

סוכריות יין הן סוכריות גומי קשות ולעיסות. מוצאן מבריטניה והן פופולריות בארצות דוברות אנגלית. בניגוד למשתמע משמן הן אינן מכילות יין כלל.

היסטוריה
סוכריות היין הומצאו על ידי חברת הממתקים מיינרד'ס , שנוסדה בלונדון בשלהי המאה ה-19. מפתח הסוכריות היה צ'ארלס גורדון מיינרד, בנו של אחד ממייסדי החברה, שהוציא אותן לשוק בשנת 1909. אביו היה מתודיסט שהתנזר מאלכוהול והסתייג מכך שהחברה תייצר מוצר בעל קשר ליין. נדרש לבנו מאמץ כדי לשכנעו שהסוכריות אינן מכילות יין, ושלמעשה נועדו להוות ממתק שיוכל להוות תחליף לאלכוהול.

הסוכריות
סוכריות יין נבדלות מסוכריות גומי רגילות בכך שהן אינן מצופות בסוכר ומידת המתיקות שלהן מתונה, ועל כן הן חביבות יותר על מבוגרים מאשר על ילדים. המרכיבים העיקריים שלהן הם ג'לטין, חומרי טעם וצבעי מאכל. הן מיוצרות במספר צורות שונות, שכל אחת מהם נושאת שם של יין. למשל, אלו של חברת מיינרד'ס נושאות את השמות פורט, שרי, שמפניה, בורגונדי וקלארט. על פי התקינה בארצות מוצאן מצוין לעיתים על גבי אריזתן שהן אינן מכילות אלכוהול. בשנת 2002 הגיע היקף המכירות העולמי של הסוכריות ל-40 מיליון לירות שטרלינג.

קישורים חיצוניים

 סוכריות יין של מיינרד באתר חברת קדבורי, מאורכב באתר Web Archive 
 Everything You Wanted To Know About Wine Gums, באתר Waterbridge 
 The wine gum's story, באתר Toms 

יין